CELEX: 32016D2059
Language: mt
Date: 2016-11-23 00:00:00
Title: Deċiżjoni ta' Implimentazzjoni tal-Kummissjoni (UE, Euratom) 2016/2059 tat-23 ta' Novembru 2016 li temenda d-Deċiżjoni tal-Kummissjoni 90/177/Euratom, KEE li tawtorizza lill-Belġju biex ma jikkunsidrax ċerti kategoriji ta' tranżazzjonijiet u biex juża ċerti stimi approssimattivi għall-kalkolu tal-bażi tar-riżorsi proprji tal-VAT (notifikata bid-dokument C(2016) 7398)

25.11.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 319/40
               
            DEĊIŻJONI TA' IMPLIMENTAZZJONI TAL-KUMMISSJONI (UE, Euratom) 2016/2059
      tat-23 ta' Novembru 2016
      li temenda d-Deċiżjoni tal-Kummissjoni 90/177/Euratom, KEE li tawtorizza lill-Belġju biex ma jikkunsidrax ċerti kategoriji ta' tranżazzjonijiet u biex juża ċerti stimi approssimattivi għall-kalkolu tal-bażi tar-riżorsi proprji tal-VAT
      
         
            (notifikata bid-dokument C(2016) 7398)
         
      
      (It-testi bl-Olandiż u bil-Franċiż biss huma awtentiċi)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
      Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari t-tieni inċiż tal-Artikolu 6(3) tiegħu,
      Wara li kkonsultat lill-Kumitat Konsultattiv dwar ir-Riżorsi Proprji,
      Billi:
      
                  (1)
               
               
                  Skont l-Artikolu 370 tad-Direttiva tal-Kunsill2006/112/KE (2), il-Belġju jista', skont il-kondizzjonijiet li japplikaw f'dak l-Istat Membru fl-1 ta' Jannar 1978, ikompli jintaxxa t-tranżazzjonjiiet elenkati fl-Anness X, il-Parti A. Skont l-Artikolu 371 tal-istess direttiva, il-Belġju jista', skont il-kondizzjonijiet li japplikaw f'dak l-Istat Membru fl-1 ta' Jannar 1978, jibqa' jeżenta t-tranżazzjonijiet elenkati fl-Anness X, Parti B; dawk it-tranżazzjonijiet għandhom jiġu kkunsidrati biex tkun determinata l-bażi tar-riżorsi proprji tal-VAT.
               
            
                  (2)
               
               
                  Permezz tad-Deċiżjoni tal-Kummissjoni 90/177/Euratom, KEE (3), il-Belġju għandu awtorizzazzjonijiet għall-użu ta' stimi approssimattivi għat-tranżazzjonijiet imsemmija fil-punti 1 u 4 tal-Anness X, Parti A, u għal tranżazzjonijiet imsemmija fil-punti 2 u 9 tal-Anness X, Parti B tad-Direttiva 2006/112/KE.
               
            
                  (3)
               
               
                  Fl-ittra tiegħu tas-27 ta' April 2016 (4), il-Belġju talab l-irtirar tal-awtorizzazzjonijiet għall-kalkolu tal-bażi tar-riżorsi proprji tal-VAT għat-tranżazzjonijiet imsemmija fil-punt 4 tal-Anness X, il-Parti A u l-punt 2 tal-Anness X, Parti B tad-Direttiva 2006/112/KE, peress li dawn ma għadhomx meħtieġa minħabba tibdil fil-leġiżlazzjoni nazzjonali b'effett mill-1 ta' Mejju u l-1 ta' Jannar 2014 rispettivament. Barra minn hekk, il-Belġju talab awtorizzazzjonijiet biex juża estimi approssimattivi għall-kalkolu tal-bażi tar-riżorsi proprji tal-VAT għat-tranżazzjonijiet imsemmija fil-punti 11 u 12 tal-Anness X, il-Parti B tad-Direttiva 2006/112/KE, peress li dejta preċiża mhijiex disponibbli. Iż-żewġ awtorizzazzjonijiet preċedenti għandhom jiġu rtirati u ż-żewġ awtorizzazzjonijiet ġodda mogħtija kif mitlub mill-Belġju.
               
            
                  (4)
               
               
                  Fl-ittra tiegħu tas-27 ta' April 2016 (5), il-Belġju talab l-awtorizzazzjoni biex juża perċentwal fiss tal-bażi intermedja għall-kalkolu tal-bażi tar-riżorsi proprji tal-VAT tiegħu għat-tranżazzjnijiet imsemmija fil-punt 1 tal-Anness X, il-Parti A. Il-Belġju talab ukoll biex jikkumplimenta l-persentaġġ fiss tiegħu tal-bażi intermedja għall-kalkolu tal-bażi tar-riżorsi proprji tal-VAT tiegħu għat-tranżazzjonijiet imsemmija fil-punt 9 tal-Anness X, il-Parti B minħabba ż-żieda ta' komponent. Il-Belġju wera li l-pesentaġġifl-imgħoddi baqgħu stabbli maż-żmien. Il-Belġju għandu għalhekk jingħata awtorizzazzjoni biex jikkalkula l-bażi tar-riżorsi proprji tal-VAT tiegħu billi juża persentaġġi fissi skont it-talba fl-ittra tiegħu.
               
            
                  (5)
               
               
                  Għal fini ta' trasparenza u ċertezza legali hu xieraq li jkun hemm limitu ta' żmien għall-applikabbiltà tal-awtorizzazzjonijiet.
               
            
                  (6)
               
               
                  Huwa għalhekk xieraq li tkun emendata d-Deċiżjoni 90/177/Euratom, KEE skont dan,
               
            ADOTTAT DIN ID-DEĊIŻJONI:
      Artikolu 1
      Deċiżjoni 90/177/Euratom, KEE hija emendata kif ġej:
      
                  (1)
               
               
                  Il-punti 1 u 2 tal-Artikolu 2 huma mħassra;
               
            
                  (2)
               
               
                  Fl-Artikolu 2 jiddaħħal dan il-punt 5 li ġej:
                  
                              “5.
                           
                           
                              Il–provvista, il-modifikazzjoni, it-tiswija, il-manutenzjoni, in-noleġġ u l-kiri ta' inġenji tal-ajru użati mill-istituzzjonijiet tal-Istat, inkluż it-tagħmir inkorporat jew użat f'inġenji tal-ajru bħal dawn (l-Anness X, il-Parti B, il-punt 11 tad-Direttiva tal-Kunsill 2006/112/KE (*1))
                           
                        
                     (*1)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).”;"
						
               
            
                  (3)
               
               
                  Fl-Artikolu 2 jiddaħħal dan il-punt 6 li ġej:
                  
                              “6.
                           
                           
                              Il-provvista, il-modifikazzjoni, it-tiswija, il-manutenzjoni, in-noleġġ u l-kiri ta' vapuri tal-ġlied (l-Anness X, il-Parti B, il-punt 12 tad-Direttiva 2006/112/KE”;
                           
                        
            
                  (4)
               
               
                  L-Artikolu 2a huwa sostitwit b'dan li ġej:
                  “Artikolu 2a
                  Permezz ta' deroga mill-Artikolu 2(4) ta' din id-Deċiżjoni, għall-fini tal-kalkolu tal-bażi tar-riżorsi proprji tal-VAT mill-1 ta' Jannar 2014 sal-31 ta' Diċembru 2015, il-Belġju huwa awtorizzat li juża 0,21 % tal-bażi intermedja fir-rigward ta' ċerti tranżazzjonijiet imsemmija f'punt 9 ta' Anness X, Parti B, (bini u art għall-bini mibjugħa waħedhom) tad-Direttiva 2006/112/KE, u għall-fini tal-kalkolu tal-bażi tar-riżorsi proprji tal-VAT mill-1 ta' Jannar 2016 sal-31 ta' Diċembru 2020, il-Belġju huwa awtorizzat li juża 0,45 % tal-bażi intermedja fir-rigward tat-tranżazzjonijiet imsemmija fil-punt 9 tal-Anness X, il-Parti B, (bini u art għall-bini) tad-Direttiva tal-Kunsill2006/112/KE”;
               
            
                  (5)
               
               
                  Għandu jiddaħħal l-Artikolu 2b li ġej:
                  “Artikolu 2b
                  Għall-fini tal-kalkolu tal-bażi tar-riżorsi proprji tal-VAT mill-1 ta' Jannar 2016 sal-31 ta' Diċembru 2020, il-Belġju huwa awtorizzat li juża – 0,02 % tal-bażi intermedja fir-rigward tat-tranżazzjonijiet imsemmija fil-punt 1 tal-Anness X, il-Parti A, (tekniċi dentali) għad-Direttiva 2006/112/KE.”
               
            Artikolu 2
      Din id-Deċiżjoni hija indirizzata lir-Renju tal-Belġju.
      
         Magħmul fi Brussell, it-23 ta' Novembru 2016.
         
            
               Għall-Kummissjoni
            
            Kristalina GEORGIEVA
            
               Viċi President
            
         
      
      
         (1)  ĠU L 155, 7.6.1989, p. 9.
      
         (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).
      
         (3)  Id-Deċiżjoni tal-Kummissjoni 90/177/Euratom, KEE tat-23 ta' Marzu 1990 li tawtorizza lill-Belġju biex ma jikkunsidrax ċerti kategoriji ta' tranżazzjonijiet u biex juża ċerti stimi approssimattivi għall-kalkolu tal-bażi tar-riżorsi proprji tal-VAT (ĠU L 99, 19.4.1990, p. 24).
      
         (4)  Ares(2016)2001157.
      
         (5)  Ares(2016)2001351.